ישראל לוטן

ישראל לוטן (1913 – 3 באוקטובר 1997) היה אדריכל ישראלי.

ביוגרפיה
לוטן נולד ב-1913 באזור שבילדותו היה לחלק מברית המועצות. בשנת 1935, בגיל 22, עלה לארץ ישראל, ושנה לאחר מכן החל לימודי ארכיטקטורה בטכניון שבחיפה. בשל מלחמת העולם השנייה התעכב בהשלמת לימודיו האקדמיים, שאותם סיים בשנת 1945. לאחר לימודיו ביקש לשמש כמתמחה במשרדו של האדריכל לה קורבוזיה בפריז, אך בשל מלחמת העצמאות, שפרצה בזמן שיועד לנסיעתו, בוטלו תוכניותיו והוא נותר בארץ.

את תחילת דרכו המקצועית החל באגף התכנון של משרד ראש הממשלה, תחת ניהולו של אדריכל אריה שרון. בשנת 1952 החל לשמש כיועץ למשרד השיכון באגף בניין ערים, ולאחר שנת השתלמות בחוץ לארץ, החל את דרכו העצמאית בישראל.

לוטן היה נשוי לבלה ברעם (1918–2006), שדרנית רדיו, במאית וסופרת ילדים, ואב לשניים. בנו האדריכל רמי לוטן ממשיך את עבודתו במשרד האדריכלים שייסד אביו.

נפטר ב-1997. נקבר בבית העלמין קריית שאול.

פרויקטים נבחרים
בית טוקטאלי, בית פרטי, רחוב סמילנסקי 16, תל אביב.
בית רוזובסקי, בית פרטי, רחוב קרן היסוד 11, הרצליה.
קיראון, שכונת מגורים, קריית אונו, שנות ה-60.
רימון, שכונת מגורים, מרכז מסחרי ומרפאה, קריית אונו.
מגדלי קלרין, רחוב פנקס פינת דרך נמיר, תל אביב.
מבני מגורים מדורגים, רחוב פעמוני, שכונת בבלי, תל אביב.
כיכר המדינה (בשיתוף אוסקר נימאייר ואבא אלחנני).
שכונת נורדיה (לא נבנה, כיום דיזנגוף סנטר) (בשיתוף אוסקר נימאייר ואבא אלחנני).
טרמינל תחנה מרכזית, רמלה (נהרס).
בית החייל, 1968, חיפה.
בית כנסת איחוד שיבת ציון, תל אביב.
בית יד לבנים בשיתוף האדריכל צבי תורן, 1960, תל אביב.
היכל יהדות ווהלין, גבעתיים.
בית מגורים פרטי ברחוב הגלגל פינת רחוב מטה אהרון, רמת גן.

קישורים חיצוניים
 
 
 "לוטן, ישראל", בתוך: אליעזר פרנקל, כרונולוגיה: תולדות האמנות: אדריכלות, עיצוב, פיסול, ציור, תל אביב: הסדנא לעיצוב ואדריכלות, 1993, עמ' 720, באתר sadnafrenkel
 מיכאל יעקובסון: סקירה אדריכלית מלווה בתמונות של בית יד לבנים בתל אביב בתכנון לוטן, באתר 'חלון אחורי', 10/09.
 "קורוביזה בקריית אונו" - על תוכנית הפגיעה בשכונת קיראון בתכנונו של לוטן, "הארץ", 23/12/09.
 מיכאל יעקובסון: 40 שנה לשכונת קיראון: תולדות וקורות השכונה, 5.8.12, Xnet
 מיכאל יעקובסון: בית יהדות ווהלין בגבעתיים באתר 'חלון אחורי', 11.3.13
 מיכאל יעקובסון: סיבוב בבית הכנסת שבכפר הנוער כפר סילבר, באתר 'חלון אחורי', 6.2.23

הערות שוליים

אדריכלים ישראלים
בוגרי הטכניון - מכון טכנולוגי לישראל: אדריכלות
אנשי העלייה החמישית
אישים הקבורים בבית הקברות קריית שאול
ישראלים שנולדו ב-1913
ישראלים שנפטרו ב-1997